529 
Del af Temperaturen. Sommerkuldene bestaar gennemgaaende af 
mindre Individer end Foraarsgenerationen, der her fra Lilleaa kan 
være usædvanlig kraftig. 
S. equinum varierer i Længde fra 2,5—3,5 mm. 5. ornatum fra 
2,5 til omtrent 5 mm. Begge Arter hører til vore farlige Simulier. 
5. equinum er decideret Flodform, men optræder ogsaa talrig i 
Aaer. Biologisk set har den meget tilfælles med argyreatum, selv 
om den maaske næppe kan regnes for slet saa farlig. ' i| 
5. ornatum er mere eurytherm m. H. t. Opholdssted, lidet den 
baade kan være Flodform, men ogsaa kan findes i kolde Skovbække 
(se pag. 531). Mest ^ynder den de Lokaliteter, som vore større 
Bække qg mindre Aaer byder paa. 
Om 5. argyreatum's Forekomst i Lilleaa, kan jeg ikke udtale 
mig med Bestemthed; jeg har taget nogle Pupper, der tilhørte denne 
Art, men de kunde ikke klækkes, da de var indtørrede, fordi Phrag- 
mites, hvorpaa de sad, var vokset saa hurtig op over Vandspejlet, 
at Imago ikke naaede at udvikles. Det er meget sandsynligt, at 
Arten i hvert Fald findes i Lilleaa’s nedre Del, nær Gudenaa. 
C. Tangeaa. 
i 
Efter} de Simulium-Angreb, der fandt Sted paa Højbjerg i 
1920, besluttede jeg at undersøge den nærliggende Tangeaa fra 
Udløbet i Gudenaå og et Stykke mod Vest ind mod Rødkær. 
Lokaliteten viste sig ogsaa at fostre Mængder af Simulier. Aaen 
har stærkere Strøm end Gudenaa, og Bunden er stenet og sand¬ 
blandet. , Lokaliteten er i faunistisk Henseende nærmest beslægtet 
med Lilleaa og kan altsaa siges at danne en Overgang til de kolde 
Bækkes Fauna. 
Mængder af submers Vegetation optager store Dele af Aaen og 
afgiver fortrinlige Ynglepladser for Simulierne, saa det er utvivlsomt 
herfra, at Sværmene bragte Ødelæggelse over Kreaturerne paa de 
omliggende Enge. 
5. ornatum Mg. var Karaktérdyret. Jeg kunde ikke konstatere 
andre Arter paa det undersøgte Areal. 
Materialet blev klækket, cT S' Vs, ? $ ^Vs. Hunner i Ma¬ 
joritet. 
Vidensk. Medd. fra Dansk naturh. Foren. Bd.80. 
38 
